Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7719

(2) A IX. mellékletben felsorolt termékek tekintetében a kizárólagos behozatali jogot legkésőbb a csatlakozást követő három év elteltével el kell törölni. A fenti kizárólagos jog eltörlésére a csatlakozás időpontjától kezdődően, a termékeknek a tagállamokból történő behozatalára vonatkozó kontingensek fokozatos megnyitása útján kerül sor. A szóban forgó három év mindegyikének elején az Osztrák Köztársaság megnyit egy kontingenst, amelyet a nemzeti fogyasztás következő százalékai alapján számítanak ki: 15% az első évben, 40% a második évben, 70% a harmadik évben. A három évre vonatkozó százalékos értékeknek megfelelő mennyiségeket a IX. mellékletben szereplő lista tartalmazza. Az előző albekezdésben említett kontingensek valamennyi piaci szereplő számára korlátozásmentesen nyitva állnak, és az e kontingensek keretében behozott termékek az Osztrák Köztársaságban nem tartozhatnak nagykereskedelmi szintű kizárólagos forgalmazási jog hatálya alá; a kontingensek keretében behozott termékek kiskereskedelme tekintetében az ilyen termékeket a fogyasztók részére megkülönböztetéstől mentesen kell eljuttatni.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes